stanford-oval/wikipedia huggingface dataset:
מודיבו מאיגה
קריירת מועדונים

מאיגה התחיל את הקריירה שלו בסטאד מאליין המקומית. בגיל 17 עזב את מאלי וחתם ברג'א קזבלנקה המרוקאית בה שיחק 3 שנים, שבסיומן חתם בלה מאן הצרפתית בה שיחק 3 שנים. בתום עונת 2009/2010 ירד עם המועדון לליגה השנייה וחתם ל-4 שנים בסושו.
בעונת 2010/2011 שיתף פעולה עם בראון אידאייה והשניים היו מלכי השערים של המועדון עם 15 שערים כל אחד ומוקמו במקום ה-7 של מלכי השערים של הליגה ביחד עם ז'רביניו מליל, והיו שותפים לעונה מוצלחת של המועדון שהסתיימה במקום ה-5 שמוביל למוקדמות הליגה האירופית.
ב-12 באוגוסט 2011 הודיע כי הוא אינו מעוניין להמשיך בשל ההתעניינות מצידה של ניוקאסל יונייטד. ב-16 בדצמבר 2011 דווח בצרפת שעסקת ההעברה שלו לניוקאסל נפלה ומאיגה סירב לשחק עבור המועדון, אלא שב-22 בפברואר 2012 חזר לשחק בהפסד 1-0 נגד ליל.
ב-17 ביולי 2012 עבר בדיקות רפואיות בווסטהאם יונייטד ויום למחרת הוא חתם על חוזה ל-4 עם אופציה לשנתיים נוספות. ב-18 באוגוסט 2012 ערך את הופעת הבכורה שלו בווסטהאם בניצחון 0-1 נגד אסטון וילה. ב-28 באוגוסט 2012 מאיגה הבקיע את שער הבכורה שלו בניצחון 0-2 נגד קרו אלכסנדרה במסגרת גביע הפוטבול ליג. ב-20 באוקטובר הבקיע את שער הבכורה שלו בליגה בניצחון 1-4 נגד סאות'המפטון. ב-1 בדצמבר 2012 הבקיע בניצחון 1-3 נגד צ'לסי שהיה הניצחון הראשון של "הפטישים" על "הבלוז" מאז 2003.
לאחר שהתקשה לספק את הסחורה, ב-31 בינואר 2014 הושאל לקווינס פארק ריינג'רס עד לסיום העונה. יום למחרת הוא ערך את הופעת הבכורה שלו בתיקו 3-3 נגד ברנלי בו אף הבקיע את שער הבכורה שלו במדי קבוצתו החדשה. באוגוסט 2014 חזר לליגה הצרפתית כאשר הושאל למץ עד לסיום העונה עם אופציה לרכוש את כרטיס השחקן שלו בסיום תקופת ההשאלה. ב-1 בנובמבר 2014 הבקיע צמד בניצחון 2-3 נגד קאן. ב-4 באפריל 2015 הבקיע שלושער ראשון בקריירה בניצחון 2-3 נגד טולוז. מאיגה סיים את העונה עם 9 שערים ב-25 משחקים, אך קבוצתו ירדה לליגה השנייה בסיום העונה.
באוגוסט 2015 חתם בא-נסר מליגת העל הסעודית. בקיץ 2016 חתם באל-איתיחאד כלבה מליגת העל של איחוד האמירויות הערביות.
בספטמבר 2017 חתם בעג'מאן.
ב-6 בינואר 2019 מאיגה חתם בבורי ראם יונייטד מליגת העל התאית.
ב-6 בינואר 2020, מאיגה חתם בעג'מאן.
קריירה בינלאומית

ב-20 באוגוסט 2007 ערך את הופעת הבכורה שלו בנבחרת מאלי בהפסד 3-2 נגד אלג'יריה. ב-21 ביוני 2009 הבקיע את שער הבכורה שלו בנבחרת בניצחון 1-3 נגד בנין במסגרת מוקדמות מונדיאל 2010. מאיגה נכלל בסגל הנבחרת 4 פעמים לקראת גביע אפריקה לאומות: 2010, 2012, 2013 ו-2015.
מודי מאור

| --- | --- |
אין תמונה חופשית
 לידה:  27 ביוני 1985 (בן 39) לוס אנג'לס, ארצות הברית
 קבוצות כמאמן
 2012–2014   2014–2016    2016–2017  2017–2018   2018–2019   2019–2022   2022–2024   2024–:  הפועל חולון (ע. מאמן)   מכבי אשדוד באר טוביה (ע. מאמן)  הפועל ירושלים (ע. מאמן)   הפועל ירושלים   הפועל חולון - ע. מאמן   ניו זילנד ברייקרס (ע. מאמן)   ניו זילנד ברייקרס   נגסאקי ולקה
 
מודי מאור (נולד ב-27 ביוני 1985) הוא מאמן כדורסל ישראלי המאמן את נגסאקי ולקה מהליגה היפנית בכדורסל.
ביוגרפיה

מאור נולד בארצות הברית ועלה לארץ בשנת 1992. גדל בהרצליה ואף שיחק בקבוצת הנוער של בני הרצליה.
מאור שירת כקצין קרבי  בחיל האוויר והגיע לדרגת סרן.
לאחר שהשתחרר מצה"ל אימן במחלקת הנוער של עירוני קריית אונו.
בעונות 2012/2013–2013/2014 שימוש כעוזר מאמן בהפועל חולון תחת המאמנים דן שמיר וליאור ליובין.
בעונת 2014/2015 עבר עם ליובין למכבי אשדוד באר טוביה, ולאחר פיטוריו של ליובין המשיך במועדון תחת צביקה שרף. והחזיק באותו תפקיד גם בעונת 2015/16 כאשר הקבוצה אף הגיעה לגמר גביע המדינה.
בקיץ 2016 מונה כעוזר מאמן בהפועל ירושלים, תחת סימונה פיאניג'אני והיה חלק בהעפלת הקבוצה לחצי גמר היורוקאפ ובזכייה באליפות ישראל בכדורסל לעונת 2016/2017.
את עונת 2017 פתח כעוזרו של פוטיס קציקאריס בהפועל ירושלים.
בנובמבר 2017 מונה כמאמן ראשי של הפועל ירושלים לאחר פיטוריו של פוטיוס קציקאריס מאימון הקבוצה.
ב-22 בפברואר 2018 פוטר מתפקידו כמאמנה הראשי של הפועל ירושלים, והמאמן עודד קטש החליפו.
ב-2019 הצטרף לעונה אחת לדן שמיר כעוזר מאמן בניו זילנד ברייקרס. בדצמבר 2019 האריכה הקבוצה את חוזהו בקבוצה עד לתום עונת 2021/2022. בהמשך הפך למאמנה הראשי של הקבוצה, וסיים את תפקידו בתום עונת 2023/2024.
החל מעונת 2024/2025 יאמן את נגסאקי ולקה מהליגה היפנית הראשונה.[דרוש מקור]
בין השנים 2015–2017 שימש כסקאוט נבחרת ישראל בכדורסל. לפני כן שימש כעוזר מאמן בנבחרת העתודה של דן שמיר וכן שימש בתפקידים שונים בנבחרות הצעירות של איגוד הכדורסל.
הערות שוליים

↑  רועי כהן, ‏שב לבירה: עודד קטש מונה למאמנה של הפועל ירושלים, באתר ערוץ הספורט, 22 בפברואר 2018
↑  תוקע יתד: דן שמיר יישאר ברייקרס עד 2022, באתר ערוץ הספורט, 17 בדצמבר 2019
מבצע מאסטרדום

מלחמת וייטנאם, או בשמה הרשמי מבצע מאסטרדום (באנגלית: Operation Masterdom; בצרפתית: Opération Masterdom; בווייטנאם ידועה כמלחמת ההתנגדות הדרומית, בוייטנאמית: Nam Bộ kháng chiến), הייתה סכסוך צבאי בסיום מלחמת העולם השנייה במסגרתה, לאחר כניעת האימפריה היפנית, כוחות בריטים וצרפתים ניסו לכבוש את הקיסרות הווייטנאמית  ולאחד אותה שוב אל תוך הודו-סין הצרפתית כפי שהיה לפני המלחמה. בעודם שם נפגשו בהתנגדות מצד הפלג הקומוניסטי של הווייט מין. המבצע הסתיים בכיבוש דרום וייטנאם לידי הכוחות הבריטים-צרפתים ותחילת מלחמת הודו-סין הראשונה.
רקע

לקראת סופה של מלחמת העולם השנייה, בעוד האימפריה היפנית אחזה בשטחי הודו-סין, אשר קודם לכן היו חלק מהאימפריה הקולוניאלית הצרפתית.
במרץ 1945, באו דאי, קיסר וייטנאם, בתמיכת הו צ'י מין, מנהיג ארגון העצמאות הוייט מין, הכריז על הקמת הקיסרות הווייטנאמית ועצמאות ווייטנאם. האימפריה היפנית לחמה בווייטנאמיים דורשי העצמאות אך לא יכלה להביסם בעודה, בתוך מלחמת עולם, מנהלת יותר מ-4 חזיתות. לבסוף יפן נכנעה לאחר הטלת פצצות האטום על הירושימה ועל נגסאקי, מבצע סערת אוגוסט, הפצצות נוראיות על טוקיו ועוד.
כאשר האימפריה היפנית נכנעה והסתיימה מלחמת העולם השנייה, הממשלה הזמנית של הרפובליקה הצרפתית, כעת תחת שארל דה גול דרשה להשיב את המושבות האסייתיות שלה. בעוד השטחים של קמבודיה ולאוס סופחו מחדש בצורה סדירה, וייטנאם, אשר כעת הייתה יותר מחצי שנה עצמאית דה פקטו נלחמה על עצמאות זאת. למאבק להשבת וייטנאם תמכה האימפריה הבריטית בצרפת.
המלחמה

בספטמבר 1945, זמן קצר אחרי כניעת יפן, נחתה בסייגון חטיבה של 20,000 חיילים בריטים והודים. לכוח החטיבה היו שלושה משימות:
לפקח על הכניעה הסופית של הצבא היפני בהודו-סין.
לפנות שבויי מלחמה משוחררים מהאזור.
לשמור על הסדר עד שמנהיגי צרפת יוכלו לחדש את השליטה במושבה.
באופן הרגיל צרפת הייתה  אמורה להוביל את המשימה, אך מכיוון שמערב אירופה עדיין התאוששה משנות הכיבוש של גרמניה הנאצית, היא לא הייתה במצב לפתוח במבצע כזה והממשלה הזמנית של הרפובליקה הצרפתית רק הוסדרה. במקום זאת, מנהיגי צרפת פנו לבריטניה כדי לבצע פעילות זו.
הגנרל דאגלס גראסיי, המפקד הבריטי של כוחות היבשה של בעלות הברית בהודו-סין, נבחר לפקד על המערכה. המשימה שאליה נשלח לאחר המערכה על בורמה, תחת שם הקוד מבצע "מאסטרדום", תהפוך במהרה לאלימה והפכה לאחת הערות השוליים הידועות ביותר  בשולי מלחמת העולם השנייה.
המלחמה > פעולות פתיחה

כאשר כוח הייצוב של צבא הודו הבריטית הגיע לסייגון ב-13 בספטמבר התפרעות וביזה השתוללו ברחובות.  כמו כן גרילות קומוניסטיות, אשר כונו ה"וייט מין", החלו להרוג את כל מי שנחשב בעיניהם כאנטי-מהפכנים, משתפי פעולה או פרו-אימפריאליסטים. בנוסף, הכוחות היפניים בכל האזור סירבו להניח את נשקם בהתאם לכניעת טוקיו והמשיכו  לנסות לכבוש מחדש את מעוזיהם ממהלך המלחמה. היפנים, מוקפים באוכלוסייה עוינת וללא דרך להגיע הביתה, נותרו ערניים כל העת למעשי תגמול.
גראסיי הכריז על מצב מלחמה רק בהגעתו לעיר. כוחותיו התפשטו ברחבי העיר סייגון, תפסו את מרכזי הכוח בעיר ואילצו את הוויט מין לפנות את מקומם למנהלים הצרפתיים החוזרים של המושבה. גראסיי, על  דעת עצמו,  גייס את הכוחות היפניים הבדלנים שנותרו כדי לעזור לחייליו להחזיר את הסדר נגד הוייט מין. התרחשו  קרבות קשים עם תומכי הקומוניזם, אך עד 23 בספטמבר, הרשויות הצרפתיות הקימו מחדש את הנהלתן בעיר, בהגנת הבריטים וההודים. שבויי מלחמה צרפתים ותושבים אירופאים יצרו גדודים שיעזרו בביטחון.
המלחמה > גרילה

הפעילות נמשכה על פי התוכנית עד 25 בספטמבר. אז הוייט מין החל מלחמת גרילה חדשה נגד השלטונות הצרפתיים ומגניה הבריטיים.
התקפות מורדים פרצו בכל רחבי סייגון. ואף בפשיטה נגד כוחות בריטים בשדה התעופה טאן סון נהוט, שם התעמת הוייט מין עם המגנים הבריטים בתקיפה שלפני עלות השחר ואיבדה בתהליך שישה לוחמים. כמו כן לוחם בריטי אחד נהרג במאבק. זו הייתה רק ההתחלה. התקפות נוספות המשיכו בימים לאחר מכן. לרוב, חיילים בריטים והודים, רובם היו מאלו אשר נלחמו נגד היפנים בבורמה בזמן מלחמת העולם השנייה, הביסו את כוחות הגרילה אשר פגשו בהם. נפגעי בעלות הברית היו קלים, אולם המורדים איבדו חיילים רבים. בתחילת אוקטובר הסכימה הנהגת הוייט מין עם גראסיי להפסקת אש. עד מהרה הסדר זה נשבר. ב-10 באוקטובר הרג קומוניסטים בידי יחידת מהנדסים בריטים הביאה להסלמה קיצונית.
עם הידרדרות מהירה של המצב הביטחוני, הביאו הבריטים תגבורת: חטיבת חיל רגלים 32 וגדוד שריון קל הודי הצטרפו למשימה לייצוב האזור. כל עוד מתקפות הוייט מין מנעו מהבריטים את העברתם הסדירה של שרידי הצבא היפני הקיסרי לשבי ביפן, גראסיי המשיך להסתמך עליהם לסיוע .
ב-13 באוקטובר ביצעו המורדים סדרה חדשה של פשיטות על מטרות בסייגון וסביב העיר. שוב הם נהדפו על ידי חיילים בריטים, הודים, צרפתים ואפילו יפנים . על פי ההערכות 500 חיילי וייט מין נהרגו בסבב ההתקפות החדש הזה. בעלות הברית, שהכירו בצורך להחזיר את היוזמה, יצאו למתקפת נגד. בסוף אוקטובר ארגן גראסיי מבצע לסילוק  המורדים מרחבי העיר. המשימה להסרת המצור כללה רגלים הודיים, ארטילריה ושריון, כמו גם גדוד של כוחות יפניים. במבצע המשולב נהרגו יותר מ-200 מורדים בעוד אבדות בעלות הברית היו מינימליים.
העימותים נמשכו לאורך כל נובמבר ודצמבר באזור הרמות המרכזיות שמצפון לסייגון. הקרב הגדול ביותר של הפלישה הבריטית-צרפתית נגד הוייט מין בווייטנאם התרחש ב-3 בינואר 1946, 40 ק"מ צפון מזרחית לסייגון בביאנה הואה. כמעט 1,000 חיילי גרילה קומוניסטים פתחו בתקיפה במעוז בריטי והוד, אך נהדפו ובקרב  שנמשך כל הלילה  כמעט 100 מורדים נפלו מירי  ללא אובדן של חייל בעל ברית אחד.
המלחמה > סוף הפעולה

ככל שהחורף התקדם, כוחות בריטים נסוגו בהדרגה והצבא הצרפתי השתלט על מערך הביטחון לאחר שהוסדרה הרפובליקה הצרפתית הרביעית. גם החיילים היפנים פורקו מנשקם ונשלחו הביתה. עד מאי, האחרון מכוחות הלחימה ההודים והבריטים עזב והביא לסיומו של מבצע מאסטרדום. מאותה נקודה ועד 1954, המלחמה בווייטנאם תהיה סכסוך קולוניאלי צרפתי בלבד (ראו מלחמת הודו-סין הראשונה).
הבריטים  איבדו 40 חיילים. נפגעים יפנים וצרפתים היו שווים בערך לנפגעים הבריטים. הוייט מין סבל יותר מ-2,500 הרוגים. הם היו הראשונים ליפול במאבק של וייטנאם לאחר מלחמת העולם השנייה.
מורה להתעמלות: הסרט

| --- | --- |

כרזת הסרט באנגלית
 בימוי:  פול דינלו 
 תסריט:  דניאל אלטירי סטיבן אלטירי
 שחקנים ראשיים:  כריסטופר מלוני דייוויד אלן גריר איימי סדריס נייתן קרס צ'לה הורסדל 
 מוזיקה:  דניאל ליכט
 מדינה:  ארצות הברית 
 חברה מפיצה:  ניקלודיאון
 שיטת הפצה:  וידאו על פי דרישה 
 הקרנת בכורה:  12 בספטמבר 2008
 משך הקרנה:  103 דקות
 שפת הסרט:  אנגלית 
 סוגה:  סרט נעורים, סרט ילדים 
 תקציב:  3,000,000$
 דף הסרט ב־IMDb
 
מורה להתעמלות: הסרט (אנגלית: Gym Teacher: The Movie) הוא סרט של ניקלודיאון אשר שודר לראשונה ב-12 בספטמבר 2008. בסרט מככבים כריסטופר מלוני ונייתן קרס.
עלילה

דייב סטואי (כריסטופר מלוני) הוא מורה לספורט בחטיבת הביניים פי איי. דייב מבקש להציל את עצמו מכישלון ספורטיבי בעברו (החמצה מביכה של מדליית זהב באולימפיאדת סיאול) על ידי זכייה בפרס "מורה ההתעמלות של השנה".
בשביל לזכות בפרס צריכים תלמידיו לעבור תרגילי אתלטיקה בסיסיים. הבעיה מתחילה כאשר תלמיד חדש בשם רולנד וואפל (נייתן קרס) מצטרף לקבוצה. מאז מות אביו, מגוננת עליו אימו, ויני, באופן תמידי ומכריחה אותו לכבוש קסדה על ראשו, לכן גם כישוריו הספורטיביים אובדים. דייב עושה הכל כדי להעיף את רולנד מקבוצתו עד שהוא מגלה שאימו היא המורה לאנגלית שהוא התאהב בה. דייב מחליט לאמן את רולנד ולהסתיר את זה מאמא שלו, עד ששלי בראג (דייוויד אלן גריר) מתחרה נגד דייב בתפקיד מורה ההתעמלות, אומר לאמא של רולנד שבנה משתתף בתחרות והיא לא נותנת לו להשתתף. בסופו של דבר אמו של רולנד משתכנעת והיא מרשה לרולנד להשתתף. בסוף הסרט הקבוצה מנצחת בתחרות ודייב וויני חברים.
דמויות

דייב סטואי (כריסטופר מלוני) : ספורטאי, מורה לספורט, רואה את הפרס כדי להציל את עצמו מהמבוכה שהייתה לו באולימפיאדת סיאול. כשרונלד מצטרף לקבוצה הוא מנסה לעשות הכל כדי להוציא אותו אבל אז הוא מגלה שאמא שלו הוא המורה לאנגלית שהוא התאהב בה, והוא מחליט לשנות הכל ולאמן את רונלד כדי לנצח בפרס.
רונלד וואפל (נייתן קרס) : חסר ביטחון, ביישן, אוהב קומיקסים, תלמיד חדש בחטיבת הביניים, הצטרף לקבוצת הספורט למרות שהוא לא טוב בספורט, הוא ניסה לעשות הכל בשביל להצליח. אמא שלו מכריחה אותו לכבוש קסדה אבל הוא בהמשך הסרט מוריד אותה.
ויני בליקר (צ'לה הורסדל) : אמא של רונלד, חברה של דייב, מורה לאנגלית. מאז שבעלה נפטר היא דואגת מאוד לרונלד והיא מכריחה אותו ללבוש קסדה על ראשו כדי שהוא לא ייפגע.
שלי בראג (דייוויד אלן גריר) : מורה לספורט, היריב של דייב, מתמודד בתחרות והוא עושה הכל כדי לנצח.
סוזי סולסברי (אלכסיה פאסט) : מעודדת, חברה של רונלד, אוהבת לקרוא קומיקסים.
מורה מחליף

| --- | --- |

כרזת הסרט באנגלית
 בימוי:  טוני קיי 
 הופק בידי:  גרג שאפירו   קארל לאנד
 תסריט:  קארל לאנד 
 עריכה:  בארי אלכסנדר בראון 
 שחקנים ראשיים:  אדריאן ברודי דאג אי. דאג אייזיאה וייטלוק ג'וניור ג'יימס קאן פטרישיה ריי רנה פליס סמית' ג'ון סנטיאמפו ברנאן בראון בליית' דאנר סאמי גייל כריסטינה הנדריקס מרשה גיי הארדן לוסי לו ויליאם פיטרסן טים בלייק נלסון בריאן קראנסטון סמנתה לוגן 
 מוזיקה:  האחים ניוטון
 צילום:  טוני קיי
 מדינה:  ארצות הברית 
 חברה מפיצה:  Tribeca Film
 שיטת הפצה:  וידאו על פי דרישה 
 הקרנת בכורה:  25 באפריל 2011 (פסטיבל הסרטים טרייבקה)   ארצות הברית פברואר 2012 (בארצות הברית)
 משך הקרנה:  94 דק' 
 שפת הסרט:  אנגלית 
 סוגה:  סרט דרמה 
 הכנסות:  $1,481,646
 הכנסות באתר מוג'ו:   detachment
 www.detachment-film.com
 דף הסרט ב־IMDb
 
מורה מחליף (באנגלית: Detachment) הוא סרט דרמה אמריקאי משנת 2011 העוסק במערכת החינוך התיכוני. את הסרט ביים טוני קיי בכיכובו של אדריאן ברודי בתפקיד הראשי.
עלילה

הסרט מתאר את קורותיהם של מספר אנשי מערכת החינוך של בית ספר תיכון כושל במהלך חודש אחד מנקודת מבטו של מורה מחליף בשם הנרי ברת'ס (אדריאן ברודי).
בסרט מתוארות מספר עלילות משנה בחייו של הנרי הקשורות לשלוש נשים המופיעות בחייו. הראשונה היא אריקה (סאמי גייל) זונה צעירה, חסרת בית אשר הנרי לוקח תחת חסותו ומאפשר לה להתגורר בביתו. השנייה היא שרה (כריסטינה הנדריקס) מורה בבית הספר המפתחת מערכת יחסים עמו והשלישית היא מרידית' (בטי קיי) תלמידה בכיתה של הנרי הסובלת ממצוקה אישית ובעיות חברתיות. לשלוש הנשים השפעה גדולה על חייו של הנרי ודרך היחסים עימם הוא מתעמת עם צדדים שונים באישיותו. בנוסף, הוא מתמודד עם עברו וזכרונותיו מגיל צעיר של התאבדותה של אימו וכמו כן עם מותו המתקרב של סבו שנמצא על ערש דווי.
עלילות משנה נוספות בסרט מתארות את מנהלת בית הספר, קארול (מרשה גיי הארדן) אשר מתמודדת עם פיטוריה המתקרבים, את יועצת בית הספר, דר' פארקר (לוסי לו) אשר מתמודדת עם הקושי למלא את תפקידה במערכת שאינה מעריכה את מאמציה.
ביקורות

הביקורות לסרט היו מעורבות, ולפי אתר הביקורות "Rotten Tomatoes" הוא קיבל ציון של 57% באתר וציון של 74% על ידי הקהל.
לאנס סטיבנסון

| --- | --- |

סטיבנסון במדי אינדיאנה, 2018
 לידה:  5 בספטמבר 1990 (בן 34) ברוקלין שבניו יורק
 עמדה:  קלע
 גובה:  1.96 מטר
 מספר:  6
 מכללה:  אוניברסיטת סינסינטי
 דראפט:  בחירה מספר 40, 2010 אינדיאנה פייסרס
 קבוצות כשחקן
 2010–2014   2014–2015   2015–2016   2016   2016   2017   2017–2018   2018–2019   2019–2021   2021–2022   2022–:  אינדיאנה פייסרס   שארלוט הורנטס   לוס אנג'לס קליפרס ממפיס גריזליס   ניו אורלינס פליקנס   מינסוטה טימברוולבס   אינדיאנה פייסרס   לוס אנג'לס לייקרס   ליאונינג פליינג לאופרדס   אטלנטה הוקס   אינדיאנה פייסרס
לאנס סטיבנסון הבן (באנגלית: .Lance Stephenson, Jr; נולד ב-5 בספטמבר 1990 בברוקלין, ניו יורק) הוא כדורסלן אמריקאי המשחק בעמדת הקלע בקבוצת אינדיאנה פייסרס מליגת ה-NBA. מסוקר גם בשל פרובקציות ופרשיות שמחוץ למגרש הכדורסל.
ראשית חייו

סטיבנסון נולד למשפחה מעוטת יכולת וגדל בשכונת עוני בברוקלין. מילדותו הצטיין לאנס בכדורסל. בגיל 12 כבר תפס את תשומת לב חובבי הכדורסל האמריקאי, כשקרא תיגר על השחקן הטוב ביותר בליגת התיכונים - או.ג'יי. מאיו, המבוגר ממנו בשלוש שנים - למשחק אחד על אחד. סטיבנסון המשיך לתיכון על שם אברהם לינקולן בקוני איילנד שם הראה יכולת מצוינת וזכה באליפות בכל ארבע שנותיו שם. עם זאת, סטיבנסון התפרסם לא מעט גם בשל התעסקויות שמחוץ למגרש הכדורסל כמו הסתבכויות עם החוק והשתתפות בתוכנית ריאליטי בגיל 17 אשר העלתה אותו למעמד של "סלב".
בהמשך, שיחק סטיבנסון באוניברסיטת סינסינטי, אך לאחר עונה אחת הוא הגיש את מועמדותו לדראפט 2010 ונבחר במקום ה-40 בידי אינדיאנה פייסרס.
קריירה מקצועית > אינדיאנה פייסרס

למרות יכולתו הפושרת במכללה, החליט לארי בירד נשיא אינדיאנה פייסרס לבחור בו בדראפט בסיבוב השני במקום ה-40. בשנה הראשונה שותף רק ב-12 משחקים בין השאר בשל בעיות משמעת שונות. בעונת 2012-13 בשל פציעתו של דני גריינג'ר הפך לחלק משמעותי יותר ויותר בקבוצתו הוא קלע 25 נקודות בניצחון על ניו יורק ניקס. בגמר המזרח של אותה עונה הפסידה הפייסרס למיאמי היט בשבעה משחקים.
בתחילת עונת 2013-14 קלע שיא קריירה של 28 נקודות נגד הניקס. הוא סיים את העונה הסדירה עם שיא של שישה טריפל דאבל ואינדיאנה סיימה במאזן הטוב ביותר במזרח. אך למרות זאת בפלייאוף של אותה עונה ירד ביכולתו וקבוצתו הפסידה שוב למיאמי 4-2 על אף שהיה לה את יתרון הביתיות. באותה סדרה ניסה סטיבנסון ככל יכולתו להתגרות בכוכבה הגדול של היריבה לברון ג'יימס, על ידי הקנטות ועבירות קשות. סטיבנסון אף צולם כשהוא נושף לתוך אוזנו של לברון ג'יימס הפרובוקציות לא הועילו ומיאמי הביסה את אינדיאנה במשחק השישי. לארי בירד נשיא הפייסרס מתח ביקורת על סטיבנסון, בנימוק שהתנהגותו "לא מקצועית". אך עם זאת הבהיר שהוא רוצה שסטיבנסון יישאר כשחקן המועדון.
קריירה מקצועית > שארלוט הורנטס

ביולי 2014 חתם על חוזה לשלוש שנים בשארלוט הורנטס בשווי 27 מיליון דולר.
קריירה מקצועית > לוס אנג'לס קליפרס

ביוני 2015 הועבר בטרייד ללוס אנג'לס קליפרס בתמורה למאט בארנס וספנסר האווס.
קריירה מקצועית > ממפיס גריזליס

ב-19 בפברואר 2016, לאחר חצי עונה בקליפרס, נשלח בטרייד לממפיס גריזליס, יחד עם בחירת דראפט עתידית, בתמורה לג'ף גרין.
קריירה מקצועית > ניו אורלינס פליקנס

בספטמבר 2016 חתם סטיבנסון על חוזה בניו אורלינס פליקנס, אך לאחר כחודשיים נפצע ושוחרר מהקבוצה.
קריירה מקצועית > מינסוטה טימברוולבס

בהמשך עונת 2016/2017 חתם על שני חוזים ל-10 ימים במינסוטה טימברוולבס, במדיה השתתף ב-6 משחקים.
קריירה מקצועית > החזרה לאינדיאנה

במרץ 2017 חזר לאינדיאנה פייסרס המתחדשת, שכוכבה פול ג'ורג' עזב אותה. בעונת 2017/2018 הקבוצה התחברה היטב ואף סטיבנסון הראה יכולת משופרת. הקבוצה העפילה לפלייאוף מהמקום החמישי והפסידו לקליבלנד בשבעה משחקים.
קריירה מקצועית > לוס אנג'לס לייקרס

לקראת עונת 2018/2019 חתם על חוזה בלוס אנג'לס לייקרס, ששינתה את פניה עם הגיעו של לברון ג'יימס.
קריירה מקצועית > ליאונינג פליינג לאופרדס

ביולי 2019 עזב סטיבנסון את ה-NBA, וחתם על חוזה בקבוצת ליאונינג פליינג לאופרדס מליגת העל הסינית.
קריירה מקצועית > אטלנטה הוקס

בעקבות התפרצות הקורונה בליגת ה NBA סטיבנסון חתם על חוזה עם אטלנטה הוקס בדצמבר 2021 של 10 ימים.
קריירה מקצועית > אינדיאנה פייסרס

ב-1 בינואר 2022 חזר סטיבנסון לאינדיאנה פייסרס וחתם לעשרה ימים. ב-11 בינואר חתם לעשרה ימים נוספים.
סטטיסטיקות הקריירה

נכון לסוף עונת 2018/2019‏
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | אינדיאנה | 12 | 0 | 9.6 | 0.333 | 0.000 | 0.786 | 1.5 | 1.8 | 0.3 | 0.0 | 3.1 |
| 2011/2012 | אינדיאנה | 42 | 1 | 10.5 | 0.376 | 0.133 | 0.471 | 1.3 | 1.1 | 0.5 | 0.1 | 2.5 |
| 2012/2013 | אינדיאנה | 78 | 72 | 29.2 | 0.460 | 0.330 | 0.652 | 3.9 | 2.9 | 1.0 | 0.2 | 8.8 |
| 2013/2014 | אינדיאנה | 78 | 78 | 35.3 | 0.491 | 0.352 | 0.711 | 7.2 | 4.6 | 0.7 | 0.1 | 13.8 |
| 2014/2015 | שארלוט | 61 | 25 | 25.8 | 0.376 | 0.171 | 0.627 | 4.5 | 3.9 | 0.6 | 0.1 | 8.2 |
| 2015/2016 | קליפרס | 43 | 10 | 15.8 | 0.494 | 0.404 | 0.700 | 2.5 | 1.4 | 0.6 | 0.1 | 4.7 |
| 2015/2016 | ממפיס | 26 | 3 | 26.6 | 0.474 | 0.355 | 0.815 | 4.4 | 2.8 | 0.7 | 0.2 | 14.2 |
| 2016/2017 | ניו אורלינס | 6 | 0 | 27.0 | 0.473 | 0.100 | 0.625 | 3.3 | 4.8 | 0.3 | 0.2 | 9.7 |
| 2016/2017 | מינסוטה | 6 | 0 | 11.2 | 0.476 | 0.000 | 0.500 | 1.7 | 0.8 | 0.0 | 0.0 | 3.5 |
| 2016/2017 | אינדיאנה | 6 | 0 | 22.0 | 0.409 | 0.625 | 0.667 | 4.0 | 4.2 | 0.5 | 0.3 | 7.2 |
| 2017/2018 | אינדיאנה | 82 | 7 | 22.6 | 0.427 | 0.289 | 0.661 | 5.2 | 2.9 | 0.6 | 0.2 | 9.2 |
| 2018/2019 | לייקרס | 68 | 3 | 16.5 | 0.426 | 0.371 | 0.685 | 3.2 | 2.1 | 0.6 | 0.1 | 7.2 |

| קריירה |  | 508 | 199 | 23.4 | 0.444 | 0.315 | 0.685 | 4.2 | 2.9 | 0.7 | 0.1 | 8.6 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012 | אינדיאנה | 4 | 0 | 3.0 | 0.222 | 0.500 | 0.500 | 0.0 | 0.3 | 0.0 | 0.0 | 1.5 |
| 2013 | אינדיאנה | 19 | 19 | 35.4 | 0.408 | 0.281 | 0.622 | 7.6 | 3.3 | 1.2 | 0.1 | 9.4 |
| 2014 | אינדיאנה | 19 | 19 | 37.1 | 0.455 | 0.358 | 0.714 | 6.9 | 4.2 | 0.8 | 0.2 | 13.6 |
| 2016 | ממפיס | 4 | 0 | 23.8 | 0.523 | 0.400 | 0.800 | 1.5 | 1.8 | 0.3 | 0.0 | 13.0 |
| 2017 | אינדיאנה | 4 | 0 | 26.8 | 0.509 | 0.389 | 0.750 | 5.3 | 2.8 | 0.5 | 0.0 | 16.0 |
| 2018 | אינדיאנה | 7 | 0 | 21.3 | 0.462 | 0.308 | 0.556 | 2.7 | 2.9 | 0.3 | 0.1 | 10.4 |

| קריירה |  | 57 | 38 | 30.5 | 0.448 | 0.330 | 0.670 | 5.6 | 3.2 | 0.8 | 0.1 | 11.1 |
הערות שוליים

↑  תומר אטלס, ‏פעם כוכב ריאליטי, היום התליין של הניקס: לאנס סטיבנסון פורח, באתר ערוץ הספורט, 19 במאי 2013
↑   אלעד זאבי, נולד מוכן, ואז נולד מחדש, באתר הארץ, 30 במאי 2013
↑  צפו לאנס סטיבנסון נושף באוזן של לברון ג'יימס במהלך משחק מספר 5 באתר יו טיוב
↑  Larry Bird wants Lance Stephenson. ESPN.com. June 3, 2014
↑  מערכת וואלה! ספורט‏, הווארד נשאר ביוסטון, צ'אנינג פריי בקליבלנד, ורז'או בפורטלנד, באתר וואלה, 18 בפברואר 2016
↑  Lance Stephenson career stats באתר NBA.com
↑  הדקות, הריבאונדים, האסיסטים, החטיפות, החסימות והנקודות הם בממוצע למשחק.
ליבה של משחק שיתופי

בתורת המשחקים, הליבה של משחק שיתופי היא קבוצה של חלוקות אפשריות של הרווח שמשיגה הקואליציה שכוללת את כל השחקנים, העונה על שתי דרישות:
יעילות: הרווח מהמשחק מחולק כולו בין השחקנים, ללא עודף.
סבירות קואליציונית: הרווח לכל קואליציה הוא לפחות הסכום אותו הייתה יכולה הקואליציה לקבל לו הייתה נפרדת מהקואליציה הכוללת את כל השחקנים.
ניסוח פורמלי

אם  \!\,G=(N,v) הוא משחק שיתופי עם n שחקנים, וקטור תשלומים (imputation) הוא וקטור  {\vec {x}}\in \mathbb {R} ^{n} המקיים:
יעילות:  \sum _{i=1}^{n}x_{i}=v(N). זה בא לציין שכל הרווח מתחלק בין השחקנים, ללא עודף.
סבירות פרטית:  x_{i}\geq v(\left\{i\right\}) לכל שחקן  i\in N. זה בא לציין שלכל שחקן כדאי להצטרף לקואליציית כל השחקנים, כי בה הוא ירוויח לפחות את מה שהוא יכול להרוויח לבדו.
קבוצת וקטורי התשלומים מסומנת ב- \ X(N;v).
וקטור תשלומים הוא בליבה אם הוא מקיים בנוסף:
סבירות קואליציונית:  \sum _{i\in S}x_{i}\geq v(S) לכל קואליציה  S\subseteq N. זה בא לציין שלכל קואליציה חלקית לקואליציה של כל השחקנים כדאי להשתתף בקואליציה של כל השחקנים, כי סך הרווחים שלהם בה יהיה גדול לפחות כמו זה שישיגו אם ילכו לבדם. לעיתים מסמנים  x(S):=\sum _{i\in S}x_{i}.
הליבה של המשחק מסומנת ב- {\mathcal {C}}(N;v).
ניסוח פורמלי > ליבה של משחק הוצאות

במשחק הוצאות  \ (N,c), הדרישות משתנות קמעה - תשלומי הצד משולמים על ידי השחקנים (ולא משולמים להם), ולכן כל שחקן רוצה למזער את הסכום שהוא צריך לשלם. לכן, אי השוויונים מתהפכים:
סבירות פרטית:  x_{i}\leq c(\left\{i\right\}) לכל שחקן  i\in N.
סבירות קואליציונית:  \sum _{i\in S}x_{i}\leq c(S) לכל קואליציה  S\subseteq N.
מאפיינים > מאפיינים טופולוגיים

לכל קואליציה  S\subseteq N, הקבוצה  \{x\in \mathbb {R} ^{n}:x(S)\geq v(S)\} היא קבוצה סגורה וקמורה. הליבה היא חיתוך של קבוצות מהצורה הזו, ושל הקבוצה  \{x\in \mathbb {R} ^{n}:x(N)\leq v(N)\} שגם היא סגורה וקמורה, ולכן גם הליבה היא קבוצה סגורה וקמורה.
ניתן לראות כי מתכונות היעילות והסבירות הפרטית, נובע שלכל וקטור x בליבה, כל הקואורדינטות של x חסומות על ידי הערך  \sum _{i\in N}|v(\{i\})|, ולכן היא קבוצה קומפקטית.
מאפיינים > קיום וקטורים בליבה

לא לכל משחק יש וקטור שעונה על הדרישות של הליבה, ועל כן לפעמים הליבה של המשחק ריקה, כפי שניתן לראות בדוגמה בהמשך. לעיתים יש וקטורים רבים שעונים על התנאים הללו. קיימים סוגים מסוימים של משחקים שיתופיים בהם ניתן להראות כי תמיד הליבה אינה ריקה, כגון משחק שוק או משחק קמור.
תנאי כללי שהוא תנאי הכרחי ומספיק לאי-ריקות הליבה נוסח במשפט בונדרבה-שפלי.
מאפיינים > קווריאנטיות תחת שקילות אסטרטגית

הליבה של משחק שיתופי היא קווריאנטית תחת שקילות אסטרטגית. כלומר, לכל  \ a>0 ולכל  b\in \mathbb {R} ^{n} מתקיים:
כאשר הפונקציה  \ av+b מוגדרת ע"י
לכל קואליציה  S\subseteq N.